नई दिल्ली हिन्दुस्तान टीम। सरकार ने सोशल नेटवर्किंग वेबसाइटों पर लगाम कसने की बात क्या कही, चारों तरफ हंगामा मच गया। आम जनता से लेकर सेलेब्रिटियों, राजनेताओं और बुद्धिजीवियों तक ने इस कदम पर मिली-जुली प्रतिक्रिया दी है। ज्यादातर लोगों ने राजनीतिक सेंसरशिप की मुखालफत की है, लेकिन साथ ही इन वेबसाइटों पर देवी-देवताओं और धार्मिक मान्यताओं से जुड़ी आपत्तिजनक सामग्री के प्रकाशन पर पाबंदी लगाने की कोशिशों को समर्थन भी जताया है।